kasvuhoone kasutamine kasvuhoone taimed talveaiad
#000032
Rododendroni kasvutingimused on meile rohkem tuttavate taimede nagu näiteks püsilillede või marjapõõsaste omast üsna erinevad. Siin ei ole midagi liiga keerulist aga just põhimõtteliselt erinevat. Kui me seda erinevust mõistame ja omaks võtame, siis on meil lootust rododendroni kasvatamisega edu saavutada.
#000036
Looduses kohtab rododendroneid ookeanide ja merede rannikul, suurte jõgede ääres, varjulistes metsades ja mägede põhjakallakutel. Neid piirkondi iseloomustab niiske õhk ning hea drenaažiga huumusrikas ja niiske muld. Enamik liike eelistab happelist mulda.
#000037
Kuna looduses kasvavad nad tihti mägede ida- ja põhjapoolsetel külgedel, siis on nad kaitstud otsese päikese eest aga samuti liigniiskuse eest, mis valgub mööda mäekülge alla.
#000039
Ideaalne koht aias on tuulevarjuline ja valge ning samas varjatud keskpäevase päikese eest hajusa varjuga, näiteks liikuvate männi okstega.
#000040
Valguse poolest sobivad kõige rohkem need kohad, kus taimede kohal on taevas avatud. See kindlustab valguse ja sademete ligipääsu, kuid võimaldab hajutatud varju keskpäevase päikese eest (teiste taimede vari, hoone vari).
#000042
Hea kasvukoht aias on näiteks hõreda männimetsa alune. Rododendronitele sobib aias hästi maja põhjakülg, kus päike paistab vaid vara hommikul ja päeva teisel poolel. Rodosid võib istutada teiste puude lähedusse nagu tamm või lehis, mille juured kasvavad sügavusse. Maapinnalähedase juurestikuga puude (pärn, vaher, kask, paju, sarapuu) alla võib rodosid istutada ainult isoleeritud põhjaga peenrasse, kuna nende puude juured võtavad ära niiskuse ja toitained ning lõpuks rododendronid hukkuvad.
#000043
Kasvukoha valikul tuleks arvestada ka valitsevate tuulte suunda, mis rododendronitele on väga oluline. Avatud kasvukohas kannatavad just igihaljad liigid tuulte pärast. Eriti sobimatud on hoonetevahelised tõmbetuultega kohad. Heaks tuulekaitseks on hoonete seinad, tarad, hekid ja okaspuud.
#000044
Loodan, et rododendroni kasvutingimused ei tundu enam nii keerulised ja tahad kohe hakata peenart rajama ja oma esimesi rododendroni taimi istutama.
#000045